A debat, les estratègies per simplificar la revitalització de masies abandonades i espais rurals

Mon, 10 Nov 2025 07:00:00 +0000

La Fundació Mas i Terra convoca una jornada sota el títol "Masos Vius" divendres 14 de novembre al Campus Patrimoni Cultural i Natural de la Universitat de Girona. La trobada té el propòsit de generar i compartir coneixement sobre el procés de revitalització del patrimoni rural, definir models de viabilitat, actualitzar-nos sobre les normatives o debatre un codi de bones pràctiques. Amb ponències i debats d'un munt d'experts de diversos àmbits professionals que al llarg d'aquest pòdcast us detallem, però, de tots ells, hi ha un actor també molt important en aquest procés com és el Grup de Recuperació i Estudi de la Tradició Arquitectònica, GRETA. Avui tenim amb nosaltres l'arquitecte Martí Ferrer, que des d'aquesta tardor és el flamant nou director de l'associació, amb ell també la directora de la Fundació Mas i Terra, Marta Lloret, més coneguda a les xarxes com La Caçadora de Masies, i que és una de les principals impulsores de la jornada.