Tertúlies i festivals d'art per donar la benvinguda a la tardor

Sat, 14 Sep 2024 06:00:00 +0000

L'agenda d'arquitectura per a aquesta segona quinzena de setembre del 2024 marca el reinici de les tertúlies d'arquitectura al Cafè de l'Òpera de Barcelona i al restaurant Il Giardinetto. Us seleccionem algunes de les propostes del Barcelona Gallery Weekend i dos festivals: Art i Gavarres, que arriba a la seva setena edició, i la 15a edició de la biennal Manifesta, que es va inaugurar el dissabte 7 de setembre a les Tres Xemeneies de Sant Adrià de Besòs i omplirà d'instal·lacions d'art site-specific 12 municipis de l'àrea metropolitana de Barcelona. Tot això ho tenim escampat per la taula de dibuix i us ho expliquem en aquest pòdcast, però comencem per una altra cita, aquest dijous 19 de setembre, a les 6 de la tarda, a l'EcoHub de Cabrera de Mar, al Maresme: "Ecoconstruïm o destruïm".