Exposicions, conferències i trobades per a la segona quinzena d'octubre

Thu, 17 Oct 2024 06:00:00 +0000

El Cities Connection Project aterra al COAC de Girona, on també podem gaudir de les fotografies de Marc Torra amb el cicle "Mirades", amb la terra com a motiu d'inspiració. Fotografia també a Tarragona, amb el festival SCAN. "Art en pedra", a La Pedrera. Després de la Copa Amèrica de vela, el Museu del Disseny ens proposa "L'oceà parla", o com ens relacionem amb el mar des de les nostres ciutats. En aquest pòdcast també us parlem de l'edició 2024 del Premi Europeu de l'Espai Públic Urbà, que proclamarà els seus guanyadors al CCCB el 29 d'octubre, i dels arquitectes catalans, que commemoren els 150 anys de la fundació de l'Associació d'Arquitectes de Catalunya el 24 d'octubre.