29 d'octubre, tercera cita de les jornades "Descarbonitzant l'arquitectura"

Tue, 22 Oct 2024 06:00:00 +0000

"Descarbonitzant l'arquitectura", un esdeveniment fonamental per compartir coneixements i actualitzar calendaris sobre les directives i els textos legals per a la descarbonització dels processos constructius i dels edificis en general, camí de les zero emissions, que, per ara, més que una fita sona com una utopia. Però no hi ha cap dubte que hi arribarem, encara que sigui derrapant i amb la roba esquinçada. El dimarts 29 d'octubre el Col·legi d'Arquitectes de Catalunya celebra, per tercer any consecutiu, aquesta trobada per actualitzar els calendaris i les novetats que ens arriben d'Europa en relació sobretot amb la Directiva d'Eficiència Energètica, també amb diversos casos d'èxit en projectes de rehabilitació d'habitatge, a més del debat sobre nous materials i arquitectura bioclimàtica, entre altres temes. Ens ho explica en aquest pòdcast la vocal de Sostenibilitat, Innovació i Relacions Internacionals del COAC, Greta Tresserra.