"I després de Le Corbusier? Michel Ragon", a La Virreina

Mon, 03 Feb 2025 07:00:00 +0000

Des del divendres 7 de febrer fins a l'11 de maig, el Palau de la Virreina ens dona el privilegi de gaudir l'exposició "I després de Le Corbusier? Michel Ragon": la trajectòria, les relacions i les idees que giren a l'entorn d'aquest escriptor i crític d'art francès, peça fonamental en els debats que es produïen durant la segona meitat del segle passat sobre quina arquitectura calia fer després de Le Corbusier. I és que una exposició sobre la famosa Unitat d'Habitació de Marsella va ser el detonant de la seva relació amb l'arquitectura en general i de la seva admiració pel gran mestre de l'arquitectura moderna en particular. Us ho expliquem en aquest pòdcast amb els dos comissaris de la mostra, la historiadora de l'art, museòloga i conservadora Neus Moyano i l'arquitecte Fernando Marzà, que ha estat director de l'Arxiu Històric del Col·legi d'Arquitectes de Catalunya i comissari d'un munt d'exposicions, algunes de les quals ja hem tingut el plaer de comentar- amb ell al "Perspectiva".