Tots els detalls del Llum BCN 2025 amb la seva directora artística, Maria Güell

Mon, 20 Jan 2025 19:00:00 +0000

El cap de setmana dels dies 7, 8 i 9 de febrer, coincidint amb les festes de Santa Eulàlia a Barcelona, tenim el Llum BCN 2025. Ja és la 14a edició d'aquest festival, amb el Poblenou com el seu suport urbà ja consolidat i habitual, per on es despleguen les instal·lacions lumíniques, sempre d'accés gratuït, la majoria en espais exteriors, però algunes també en interiors. Aquest any al programa oficial hi ha 30 instal·lacions d'estudis i artistes catalans i de l'àmbit internacional, a més de les aportacions de 17 escoles d'arquitectura i disseny de grau universitari, però també altres programes no oficials i paral·lels, com el +Llum i l'Off Llum. Us ho expliquem en aquest pòdcast amb la directora artística i l'ànima del festival, la dissenyadora d'il·luminació Maria Güell.