El més destacat de l'edició 2026 de l'OFFF Barcelona

Wed, 15 Apr 2026 10:00:00 +0000

Un any més, el Disseny Hub Barcelona queda transformat durant un cap de setmana en la seu de l'OFFF, el festival d'art, disseny i creativitat més important del món. El projecte va néixer a Barcelona mateix l'any 2001, però des de fa molts anys té rèpliques itinerants en diverses ciutats de tot el planeta, al llarg de l'any. Concretament, en els propers mesos d'aquest 2026 serà a Sevilla, Montreal i Mèxic. Però en aquest pòdcast us expliquem els detalls d'aquesta edició barcelonina, la 26a, que serà els dies 16, 17 i 18 d'abril. Ho fem amb el seu promotor i director, Pep Salazar.