Tots els detalls del 8è Congrés d'Arquitectura i Salut del COAC

Mon, 05 May 2025 06:00:00 +0000

El grup AUS, Arquitectura i Sostenibilitat, del COAC convoca el 8è Congrés d'Arquitectura i Salut, l'ocasió ideal per posar-nos al dia sobre com evoluciona la investigació en l'entorn construït i la seva influència en el nostre benestar. I a banda del grup AUS, també hi participa l'Associació d'Estudis Geobiològics, GEA. En aquesta edició es desplega una nova realitat, un canvi de paradigma, induït sobretot per la inclusió progressiva en el debat de disciplines acadèmiques diverses, més enllà de l'arquitectura i la medicina, que havien estat els eixos centrals de les edicions anteriors. Us ho expliquem en aquest pòdcast amb l'arquitecta Sònia Hernández-Montaño, la biòloga Elisabet Silvestre i l'enginyera industrial i presidenta del grup de treball sobre entorn edificat i salut del Col·legi Oficial d'Enginyers Industrials de Catalunya, Milena Ràfols.