El més destacat de les Setmanes d'Arquitectura de Barcelona

Tue, 20 May 2025 16:00:00 +0000

De l'agenda d'arquitectura per a aquesta segona quinzena de maig, us destaquem alguns esdeveniments culturals encabits dins de les Setmanes d'Arquitectura: les Converses desenfadades al restaurant Il Giardinetto de Sarrià-Sant Gervasi; el Cities Connection Project al Benito Urban Hub; dos episodis més de les Festes d'Arquitectura que organitza el COAC a l'espai de les Llars Mundet, i un nou esdeveniment, Krafted, que s'estrena aquest mes de maig a La Casa de la Llum de Simon com a punt de trobada entre l'arquitectura i l'artesania en terrissa. Abans de tancar l'agenda, passem també per l'EcoHub de Cabrera de Mar, al Maresme, on se celebra la tercera edició de la fira EcoConstruir, programada per als dies 30 i 31 de maig.