Setmana de Santa Eulàlia, l'inici de la Capital Mundial de l'Arquitectura Barcelona 2026

Mon, 09 Feb 2026 07:00:00 +0000

És la segona setmana de febrer i comencen els més de 1.500 esdeveniments programats per la Capital Mundial de l'Arquitectura Barcelona 2026 fins a Santa Llúcia, el 13 de desembre. Per a aquesta primera setmana, festivitat de Santa Eulàlia, us suggerim els projectes inacabats de Ricardo Bofill al MACBA, de la mà de l'artista Anna Moreno; l'exposició d'homenatge al ceramista Antoni Cumella i Serret a la Galeria Artur Ramon Art; l'inici de temporada de les Tertúlies d'Arquitectura al Cafè de l'Òpera de Barcelona; La Festiva 2026 a la seu de Barcelona del COAC, i, ja fora de Barcelona, una visita retrospectiva a l'obra pictòrica de Vicenç Huedo a diversos espais expositius de la ciutat de Girona.