"La Barcelona de Jujol", Josep Maria Jujol a la basílica de Santa Maria del Pi

Thu, 05 Feb 2026 07:00:00 +0000

Des del dimarts 13 de gener, l'arquitecte Josep Maria Jujol s'ha reapropiat de la basílica de Santa Maria del Pi, a Barcelona. Va passar moltes hores en aquest indret. No se n'ha parlat gaire, però ell va ser el reconstructor de la rosassa i també és autor del monument d'homenatge a Santa Vedruna, que és a la capella del baptisteri. Moltes hores en aquesta basílica, però també en alguns altres espais de Ciutat Vella i, tot plegat, ho podem constatar en l'exposició que duu per títol "La Barcelona de Jujol", a la basílica mateixa. S'hi apleguen fons documentals de la Càtedra Jujol de la UPC, que van ser donats pel seu últim fill viu, abans de morir, l'any 2024. La comissaria la directora mateixa de la Càtedra, Isabel Zaragoza. Juntament amb ella, tres professors de l'ETSAB i l'ETSEB: Jesús Esquinas, Eva Jiménez i Xavi Llobet. Aquest últim ens n'explica tots els detalls en aquest pòdcast.