Les cites d'arquitectura a Barcelona per a la primera setmana de desembre del 2024

Tue, 26 Nov 2024 11:00:00 +0000

Hi ha tres esdeveniments interessants que us proposem per a aquesta primera setmana de desembre del 2024. El primer, de fet, és un cicle que comença dilluns, 2 de desembre, i tindrà tres episodis al llarg de tot el mes. Es diu "La imatge construïda" i l'impulsa ARQUIN-FAD al VirreinaLab de La Virreina Centre de la Imatge. L'endemà, dimarts 3 de desembre, us proposem una cita al COAC de Barcelona: "Noves mirades a la Sostenibilitat des de la Construcció". La tercera cita no és gens sexy però desperta l'interés de moltíssims arquitectes, particularment els boomers. El títol: "Arquitectura sostenible. HNA.RETA-SS, de mutu acord", o el que és el mateix, quin és el futur de les mutualitats dels arquitectes? Aquest és el tema de la tertúlia d'arquitectura que el primer dijous de cada mes se celebra Cafè de l'Òpera de Barcelona. Tot us ho expliquem en aquest pòdcast.