"Design for Human Future" Tots els detalls de la Barcelona Design Week 2024

Mon, 14 Oct 2024 06:00:00 +0000

Oficialment, del 16 al 26 d'octubre, es celebra la 19a edició de la Barcelona Design Week. I diem oficialment perquè els esdeveniments i propostes que se'n deriven van molt més enllà. Com per exemple el Festival Blend, que serà el 8 de novembre a Fira de Barcelona, o el 48 Hores Open House Barcelona, que aquest any també està vinculat a la Barcelona Design Week i serà el cap de setmana del 26 i 27 d'octubre. D'aquest últim us en parlarem amb tota mena de detalls al "Perspectiva", acompanyats de la seva directora, l'arquitecta Elisenda Bonet. Avui ens centrem exclusivament en l'extens programa del que és estrictament el Barcelona Design Week, i ho fem amb el seu comissari per segon any consecutiu, Alessandro Manetti.