Terra, aire, foc i aigua a l'agenda d'arquitectura d'aquesta primera setmana de novembre

Tue, 05 Nov 2024 07:00:00 +0000

Agenda d'arquitectura per a aquesta primera quinzena de novembre amb una cita central: l'edició 2024 de Lluèrnia, el festival de la llum i el foc que omple els carrers d'Olot amb instal·lacions lumíniques durant dues nits, aquest any les de divendres 8 i dissabte 9 de novembre. Us expliquem com serà "Splashing Mies", la instal·lació artística que proposa l'artista Alberto Peral al Pavelló Mies van der Rohe-Lilly Reich de Montjuïc fins a l'1 de desembre. Dijous 7, tertúlia d'arquitectura al Cafè de l'Òpera de Barcelona amb el màrqueting en l'arquitectura com a tema central però amb els drons i els nous ginys de la indústria aeronàutica com a tema addicional: Planificació aèria urbana mitjançant vertiports. Dimecres 6, les Converses desenFADades que organitza arquinFAD durant tot aquest any 2024 al restaurant Il Giardinetto, en aquesta ocasió amb les plàstiques com a protagonistes: Perejaume i Jaume Coscollar.