"Pedagogies transhistòriques: 150 anys de l'Escola d'Arquitectura de Barcelona"

Fri, 01 Aug 2025 06:00:00 +0000

Fins al 21 de setembre, a l'Espai Picasso de la seu principal del Col·legi d'Arquitectes de Catalunya a Barcelona, a la plaça Nova núm. 5, podem gaudir de la mostra "Pedagogies transhistòriques: 150 anys de l'Escola d'Arquitectura de Barcelona", una petita però sorprenent selecció dels 180.000 documents que conserva l'arxiu de l'ETSAB, entre documents, plànols, dibuixos, reproduccions artístiques, plaques de vidre, vídeos, fotografies, publicacions i ressenyes sobre conferències, acumulats durant els més de 150 anys dels ensenyaments d'arquitectura a Barcelona. Ens hi endinsem acompanyats per una de les comissàries de la mostra, l'arquitecta i investigadora Carolina B. García-Estévez.