A Cel Obert 2025, Tortosa celebra aquesta edició del festival amb els somnis com a inspiració

Thu, 02 Oct 2025 06:00:00 +0000

Des del 2014 i durant el primer cap de setmana d'octubre, Tortosa celebra A Cel Obert, el festival d'art efímer en patis, claustres i intersticis dels edificis històric del nucli antic. Aquest any, doncs, és del 3 al 5 d'octubre. Sempre hi ha un lema que inspira les intervencions i en aquesta ocasió són els somnis, fils invisibles que connecten el nostre món interior amb el món suposadament real, fent-lo molt més entenedor. Aquí es fa molt oportú aquell famós poema de JV Foix que duu per títol "És quan dormo que hi veig clar". En aquest pòdcast us comentem les instal·lacions més destacades en companyia de la directora del festival, l'arquitecta Cristina Bestraten.