Tots els detalls de Fonament, el nou festival d'arquitectura de Calonge i Sant Antoni

Thu, 02 Oct 2025 06:00:00 +0000

El municipi de Calonge i Sant Antoni, al Baix Empordà, promou un nou festival d'arquitectura: Fonament. El propòsit és que tingui periodicitat biennal i per a aquesta primera edició hi ha una vintena d'activitats programades entre el 16 i el 19 d'octubre del 2025, la majoria gratuïtes i adreçades a diversos tipus de públic, des de rutes, cinema, música, dansa o visites guiades, fins a una jornada tècnica sobre les urbanitzacions de baixa densitat, el divendres 17 d'octubre, amb la participació d'arquitectes com Sandra Nuñez, Josep Maria Llop, Lola Doménech, Isabel Castiñeira, Agustí Serra o Francesc Peremiquel, a banda de Benedetta Tagliabue, que també serà l'autora de la conferència inaugural. Us expliquem tots els detalls en aquest pòdcast amb la regidora d'urbanisme de l'Ajuntament, Anna Carlero.