Les pioneres del disseny interpretades per deu creadores actuals, al Pavelló Mies van der Rohe

Tue, 18 Feb 2025 07:00:00 +0000

El 28 de febrer s'inaugura al Pavelló Mies van der Rohe de Montjuïc una exposició que no us podeu perdre i que duu el mateix títol d'un assaig de Virginia Wolf: "Una cambra pròpia". El paper de les dones en la història del disseny, particularment el disseny de mobiliari i petits objectes i, més concretament, de les dones pioneres d'aquestes disciplines durant el segle XX. Deu pioneres com Anni Albers, Eva Zeisel, Charlotte Perriand, Lina bo Bardi o Ainoa Aalto, cadascuna d'elles rellegida i reinterpretada per deu creadores i artistes catalanes actuals com Rosa Cortiella, Mago Hart, Inés Sistiaga o Laura Molina, seleccionades en col·laboració i a l'entorn de la galeria Il·lacions. Us ho expliquem amb la directora de la Fundació Mies van der Rohe, l'arquitecta Anna Ramos, i també el galerista Xavier Franquesa; Aleida Vilaplana, que és la comissària de l'exposició, i una de les artistes que hi participen, la ceramista Rosa Cortiella.